2001/849/EY: Komission päätös, tehty 30 päivänä marraskuuta 2001, eläinten terveyttä koskevista vaatimuksista ja eläinlääkärintodistuksista tuoreen lihan tuonnissa eräistä Euroopan maista tehdyn komission päätöksen 98/371/EY muuttamisesta eräiden Puolaa koskevien seikkojen huomioon ottamiseksi (ETA:n kannalta merkityksellinen teksti) (tiedoksiannettu numerolla K(2001) 3818)



Virallinen lehti nro L 315 , 01/12/2001 s. 0071 - 0073



Komission päätös, tehty 30 päivänä marraskuuta 2001, eläinten terveyttä koskevista vaatimuksista ja eläinlääkärintodistuksista tuoreen lihan tuonnissa eräistä Euroopan maista tehdyn komission päätöksen 98/371/EY muuttamisesta eräiden Puolaa koskevien seikkojen huomioon ottamiseksi (tiedoksiannettu numerolla K(2001) 3818) (ETA:n kannalta merkityksellinen teksti) (2001/849/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 14, 15 ja 16 artiklan, sekä katsoo seuraavaa: (1) Tuoreen lihan tuonnissa tietyistä Euroopan maista sovellettavista eläinten terveysvaatimuksista ja eläinlääkärintodistuksesta säädetään komission päätöksessä 98/371/EY(3), sellaisena kuin se on viimeksi muutettuna päätöksellä 2001/774/EY(4). (2) Ihmisravinnoksi tarkoitetun, kotieläiminä pidettävistä siansukuisista eläimistä peräisin olevan tuoreen lihan tuonti Puolasta ei ole sallittu eläinten terveyteen liittyvistä syistä ja erityisesti klassisen sikaruton torjunnan vuoksi. (3) Puolan viranomaiset ovat esittäneet pyynnön yhteisöön suuntautuvan sianlihan viennin sallimisesta ja tukeneet pyyntöään tiedoilla sikojen terveystilanteesta Puolassa ja klassisen sikaruton torjunnasta. (4) Komissio teki vuoden 2001 toukokuussa eläinlääkinnällisen tarkastuskäynnin eläinten terveystilanteen arvioimiseksi Puolassa erityisesti klassisen sikaruton tautitilanteen osalta. (5) Tarkastuskäynnistä tehdyn raportin ja Puolan viranomaisten toimittamien lisätietojen perusteella vaikuttaa siltä, että sikojen terveystilanne on Puolassa tyydyttävä klassisen sikaruton osalta. (6) Tämän vuoksi on aiheellista sallia sianlihan vienti Puolasta yhteisöön, jollei tietyistä ruokajätteen käyttöä sikojen ruokinnassa koskevista edellytyksistä muuta johdu. Puolan viranomaiset ovat sitoutuneet siihen, että sianlihan vientiä varten laaditaan luettelo säännöllisessä eläinlääkinnällisessä valvonnassa olevista sikatiloista ja että sikatiloja valvotaan tarvittaessa sen varmistamiseksi, ettei sioille syötetä ruokajätettä. (7) Päätös 98/371/EY on muutettava vastaavasti. (8) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 98/371/EY seuraavasti: a) korvataan liite II tämän päätöksen liitteellä I; b) korvataan liite IV tämän päätöksen liitteellä II. 2 artikla Tämä päätös on osoitettu kaikille jäsenvaltioille. Tehty Brysselissä 30 päivänä marraskuuta 2001. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 24, 30.1.1998, s. 31. (3) EYVL L 170, 16.6.1998, s. 16. (4) EYVL L 291, 8.11.2001, s. 48. LIITE I "LIITE II TUOREESTA LIHASTA ANNETTAVAKSI TODISTUKSESSA EDELLYTETYT ELÄINTEN TERVEYSTAKEET >TAULUKON PAIKKA> HUOMAUTUS: Tuoreen lihan tuontia ihmisravinnoksi ei sallita, jollei komissio ole hyväksynyt viejänä olevan kolmannen maan jäämien valvontaohjelmaa." LIITE II "LIITE IV LISÄTAKEET, JOTKA VIEJÄALUEEN ON ANNETTAVA LIITTEEN II MUKAISESTI 2 ARTIKLAN 2 KOHDAN SOVELTAMISEKSI a: Allekirjoittanut virkaeläinlääkäri vakuuttaa, että edellä kuvattu, siansukuisista eläimistä saatu tuore liha on peräisin tiloilta, jotka ovat antaneet sitoumuksen olla ruokkimatta sikoja ruokajätteellä(1), joita valvotaan virallisesti ja jotka sisältyvät toimivaltaisen viranomaisen sianlihan viemiseksi Euroopan unioniin laatimaan luetteloon. (1) Ruokajätteellä tarkoitetaan kaikkea ihmisravinnoksi tarkoitetun ruoan jätettä, joka saadaan ravintoloista, pitopalveluista ja keittiöistä, myös suurtalouskeittiöistä sekä sikoja kasvattavan viljelijän tai henkilön kotitalouskeittiöstä."